चलचित्रमा राजेश र निखिलको मुख्य भूमिका भएपछि दर्शकले द्वन्द्वका दृश्य अवश्य नै हेर्न चाहन्छन् । यो कुरा बुझेकाले होला एनबी महर्जनले द्धन्द्धका दृश्य पस्कन निकै मिहेनत गरेका छन् । चलचित्रमा राजेश हमाल कैदीका रुपमा छन् । चलचित्रमा एउटा नेताले एउटा सोझो युवालाई कसरी आतंककारी बन्न बाध्य तुल्याउँछ भन्ने यथार्थलाई पनि चित्रण गरिएको छ । चलचित्रमा राजनीतिक दाउपेचसँगै प्रेमप्रसंगहरु पनि जोडिएका छन् । निर्देशक उदय सुब्बाको यो पाँचौं फिल्म हो । यसअघि उनले 'तिम्रै लागि, लेखान्त, क्रान्ति, गुण्डाराज र क्यारेङ ग्याङ- २' निर्देशन गरिसकेका छन् ।
